320 
C.  G.  Carus, 
lice  et  Limace,  invenimus.  Lubrica  scilicet  hac  superficie 
frangitur  atque  reflectitur  lux,  ita  ut  totum  corpus  versico- 
lor , vel  splendore  quasi  metallico  obductum  videatur.  — 
Alterum  est  colorum  genus,  ipsi* cuti  proprium,  quo  variae 
Sepiarum  species,  uti  tabulae  ostendunt,  inter  sese  discre- 
pant. Pendet  hoc  a punctis  minutissimis  subflavis,  rutilis, 
fuscis,  caeruleis  vel  nigris,  quibus  tota  fere  corporis  super- 
ficies, praecipue  tamen  ea  dorsi,  est  adspersa.  Quod  ad  Se- 
pias, proprie  sic  dictas,  haud  magnam  eae  colorum  varieta- 
tem manifestant.  Item  Loligines  (scilicet  L.  vulgaris  et  sagit- 
tata 5 L.  Sepiola  enim  Sepiae  officinali  similior)  non  nisi  colo- 
re rubicundo,  et  eo  quidem  in  facie  posteriori  austeriore, 
notatae  sunt.  Observavi  tamen,  colorem  Loliginum  post 
mortem  (aeri  atmosphaerico  expositum  manserat  corpus),  ni- 
si fallor  oxygenii  vi,  ubique  luculentiorem  reddi,  quod  phae- 
nomenon cum  mutatione  coloris  chyli,  ex  ductu  thoracico  de- 
sumpti, cuius  albidus  color  vi  oxygenii  fit  rubicundus,  equi- 
dem comparaverim  *).  — Maxime  autem  miratus  sum  colo- 
rum Octipedis  vulgaris  et  moschiti  varietatem.  — In  hisce 
enim  animalibus,  quae  viva  accuratius  observare  potui,  color 
unius  eiusdemque  loci  mirum  in  modum  variat.  Particulam 
V.  c.,  c{uam  nunc  obscure  fuscam  vides  (e.  g.  Tab.  XXXII*.) 
alium  atque  alium  vidi  induere  colorem;  diffluit  enim  quo- 
dammodo, et  in  colorem  flavum  seu  albicantem  mutatur.  Vice 
versa,  cjuam  nunc  vidissem  particulam  subflavam  seu  albi- 
dam, eam  ipsam  paullo  post  violaceam  seu  fuscam  inveni. — 
Imo  tanta  haec  est  variatio  coloris , ut  vix  non  fluctuationem 
succi  alicuius  colorati  sub  cute  causam  huius  phaenomeni  esse, 
<"0  Licet  igitur  coniicere,  Loliginem  sagittatam  vivam  rubore  miiius  inten- 
so, quam  in  icone  nostra  factum  est,  tinctam  esse. 
\ 
